b'\n_START_ARTICLE_\n22 Kaliopa\n_START_SECTION_\nOdkritje\n_START_PARAGRAPH_\nAsteroid je odkril John Russell Hind (1823 \xe2\x80\x93 1895) 16. novembra 1852. Ime je asteroid dobil po Kaliopi, muzi epske poezije v gr\xc5\xa1ki mitologiji.\n_START_SECTION_\nLastnosti\n_START_PARAGRAPH_\nKaliopa je podolgovat asteroid s pribli\xc5\xbenim premerom pribli\xc5\xbeno 189 km. Njegov spekter je zna\xc4\x8dilen za asteroide tipa M, \xc4\x8deprav njegova povr\xc5\xa1ina ne ka\xc5\xbee, da bi bil kovinski (podobno kot 21 Lutecija). Ker ima Kaliopa naravni satelit (luno), je njegova gostota precej dobro znana. Po gostoti ne izgleda, da bi imel kovinsko sestavo, prej bi lahko trdili, da je skupek manj\xc5\xa1ih kosov snovi. Izgleda, kot da je njegova poroznost okoli 70%. Spektroskopske raziskave so pokazale, da ima na povr\xc5\xa1ini hidratirane minerale  in silikate . Svetlobne krivulje ka\xc5\xbeejo, da pol asteroida ka\xc5\xbee proti eklipti\xc4\x8dnima koordinatama \xce\xb2, \xce\xbb) = (-23\xc2\xb0, 20\xc2\xb0) (z 10\xc2\xa0% napako), kar pomeni, da je njegova vrtilna os nagnjena proti ekliptiki za 103\xc2\xb0. Torej se asteroid vrti retrogradno (vzvratno).\n_START_SECTION_\nNaravni satelit\n_START_PARAGRAPH_\nAsteroid Kaliopa ima tudi svojo luno, ki so ji dali ime Linus ali (22) Kaliopa I Linus. Luna Linus je precej velika, saj ima od 30 do 40 km v premeru. Od Kaliope je oddaljena 1065 km._NEWLINE_Luno Linus sta odkrila Jean-Luc Margot in Michael E. Brown. Druga skupina, ki jo je vodil William Merline, ga je neodvisno odkrila tri dni pozneje.\n_START_SECTION_\nOkultacije\n_START_PARAGRAPH_\nJaponski astronomi so 7. novembra 2006 prvi\xc4\x8d opazovali okultacijo asteroidnega satelita z zvezdo. Pri tem so ocenili velikost satelita na 20 do 28 km.'